Bolweladiphetogo bo ne jwa kgaoganya Mmusomogolo o o Boitshepo wa Roma gore o nne le madumedi a le mararo—bodumedi jwa Katoliki, jwa Balutere le jwa Ba-Calvin. Boporotesetanta le Lekgotla la Bakatoliki di ne tsa tlhongwa mo tshimologong ya lekgolo la bo17 la dingwaga. Morago ga moo, go ne ga simolola ntwa ya bodumedi kwa Bohemia e e neng ya feleletsa e le ntwa e mo go yone dinaga di lwelang go nna le taolo ya bopolotiki. Babusi ba Bakatoliki le ba Baporotesetanta ba ne ba lwela go nna le taolo ya bopolotiki le dikhumo. La bofelo, go ne ga tshwarwa dipuisano tsa kagiso kwa porofenseng ya Jeremane ya Westphalia. Mo e ka nnang dingwaga tse tlhano moragonyana, go ne ga saeniwa Tumalano ya Kwa Westphalia ka 1648, e e neng ya fedisa Ntwa ya Dingwaga di le Masomeamararo mme ya simolola kontinente ya Yuropa ya segompieno ya dinaga tse di ipusang.—3/15, tsebe 20-3.